Document ID: /roh_data/filtered/fineweb-2-filterrobots_roh.jsonl.gz/34202

La scola da talents Surselva a Glion po festivar quest onn il giubileum da 10 onns. Dapi in decenni pon talents ord las spartas sport e musica visitar questa scola enstagl da frequentar la scola superiura, talents cun ambiziuns da daventar in di profi da sport ni in musicist professiunal.
A la scola da talents a Glion survegnan ils scolars simplamain sper ils roms da scola dapli temp per trenar e glimar vid lur talents per uschia pudair viver lur ambiziuns. Actualmain frequentan 29 scolaras e scolars la scola da talents Surselva, ina gronda part talents dad ir cun skis e dar ballape. Dapi l’onn passà datti dentant be pli duas enstagl da trais classas a Glion.
Radiotelevisiun Svizra Rumantscha ha visità dacurt la scola da talents e discurrì cun l’anteriur manader da la scola – ed oz scolast – Gieri Tschuor da Rueun, e cun l’actual manader da la scola da talents Surselva, David Halser.
RR sportissimo, 17:00